जुगल हंसराज भी गए; हामटा पास 'सरजमीं' की नई लोकेशन, इब्राहिम-पृथ्वीराज पर फिल्माए जाएंगे सीन
हिमाचल प्रदेश में फिल्म सरजमीं की शूटिंग चल रही है, लेकिन यूनिट को 2 दिन का ब्रेक दिया गया है। फिल्म की शूटिंग के लिए हामटा पास की लोकेशन फाइनल हो चुकी है।
हिमाचल प्रदेश में फिल्म सरजमीं की शूटिंग चल रही है, लेकिन यूनिट को 2 दिन का ब्रेक दिया गया है। फिल्म की शूटिंग के लिए हामटा पास की लोकेशन फाइनल हो चुकी है। हामटा पास में एक खोखा नुमा मकान तैयार किया जा रहा है, जहां शूटिंग के सीन फिल्माए जाएंगे।
सुनील शेट्टी लौटे वापस मुंबई
वहीं वेब सीरीज की शूटिंग पूरी करके सीरीज की स्टार कास्ट सुनील शेट्टी, जुगल हंसराज सहित वापस मुंबई लौट गई है। वेब सीरीज नंदा देवी में सुनील शेट्टी मुख्य भूमिका निभा रहे हैं। जुगल हंसराज व महेश बलराज 2 दिन पहले ही वापस लौट गए थे। सिस्सू में आज फिल्म के कुछ सीन जूनियर आर्टिस्टों पर फिल्माए गए। इसके बाद पैकअप कर दिया गया।
हामटा में फिल्माए जाएंगे आतंकवादियों के सीन
हामटा पास में आतंकवादियों के छिपने के लिए मकान तैयार किया जा रहा है। इस मकान में आतंकवादी छिपे होंगे, जिन पर फायरिंग के सीन फिल्माए जाएंगे।
इब्राहिम व पृथ्वीराज कल आएंगे हामटा पास
इब्राहिम अली खान व एक्टर पृथ्वीराज पर हामटा पास में सीन फिल्माए जाएंगे। पृथ्वीराज फिल्म में आर्मी अफिसर के रूप में नजर आएंगे।
वेब सीरीज नंदा देवी का पैकअप
25 फरवरी से मनाली की हसीन वादियों में शुरू हुई वेब सीरीज की शूटिंग का आज लाहौल के सिस्सु में पैकअप हुआ। सूत्रों के अनुसार, वेब सीरीज की शूटिंग कंप्लीट कर ली गई है। जल्द ही वेब सीरीज लोगों को देखने को मिलेगी। एंडामोल शाइन प्रोडक्शन के बैनर तले बन रही इस वेब सीरीज में एक्शन थ्रिलर दर्शकों को देखने को मिलेगा ।
माउंटेन एक्सपीडिशन पर आधारित नंदा देवी वेब सीरीज में भारत की दूसरी सबसे उंची चोटी नंदा देवी दिखाई देगी। वेब सीरीज इसी चोटीे पर आधारित है, जिसमें सुनील शेटटी अपने दोस्तों के साथ नजर आएंगे। सुनील शेटटी शूटिंग के दौरान माउंटेन व्हाइट ड्रेस में नजर आएंगे। वेब सीरीज में जुगल हंसराज व महेश बलराज भी मुख्य भूमिका में नजर आएंगे।
वेब सीरीज के लोकल ट्रांसपोर्ट मैनेजर विक्की ठाकुर ने बताया कि आज वेब सीरीज का अंतिम दिन रहा। आज कुछ जूनियर आर्टिस्टों के ऊपर सीन फिल्माए गए। उन्होंने कहा कि जल्द ही एक और वेब सीरीज की शूटिंग लाहौल व मनाली में होगी, जिसका खुलासा लोकेशन फाइनल होने के बाद किया जाएगा।